502 ALBERTi COGNOMINE MAGNI 
videntur posse fieri sine prouidentia et memoria et sagaci¬ 
tate magnae aestimationis. Et similia videmus in aliis na¬ 
tatilibus. Videmus etiam pisces domesticari, ita quod ad 
sonum campanae conueniunt, et annonam accipiunt: quod 
sine disciplina videtur non posse fieri. Constat ergo, quod 
etiam ista animalia eam habent perfectionem, quae ex 
participatione est virium motiuarum, quae sunt sensus: 
imaginatio, memoria, aestimatio et prouidentia et saga- 
3 citas cuiusdam coniecturationis. In his tamen viribus na¬ 
tatilia et volatilia multum differunt et secundum genus et 
secundum speciem: secundum genus quidem: quia gene¬ 
raliter pigrioris sunt coniecturationis, et aestimationis, 
quam aues vel caetera quadrupedia. Et sunt natatilia ma¬ 
gis stolida in operationibus animae et sensuum: et hoc 
patet: quia nec visus oculi, nec auditus auris clausae, nec 
odoratus elementi spissi, nec tactus frigidi duri et squa¬ 
mosi possunt esse subtiles sensus secundum agere sensibi¬ 
liter : et cum phantasia et caeterae vires animae sicut mo¬ 
tus quidam a sensu factae procedant, non possunt haec 
animalia multam habere perspicacitatem in actibus virium 
istarum: et ideo stolida ea esse necesse est in genere: pro- 
4 pter quod parum disciplinantur et in paucis. Animalia 
autem terrestria et praecipue aues habent sensus omnino 
contrario modo disp sitos: et ideo in genere subtiliora 
sunt natatilibus, et per consequens sunt in viribus animae 
motiuis perfectiora, et in multis disciplinabilia, in quibus 
non disciplinantur aquatica. In se autem habent differentias 
secundum industrias naturales, sicut iam ante dictum est. 
Quaedam enim aquaticorum quasi nullius sunt astutiae: 
quaedam autem multam habere videntur astutiam, sicut 
superius in exemplis induximus. Et ideo generaliter qui¬ 
dem facilius decipiuntur aquatica a piscatoribus quam vo¬ 
latilia ab aucupibus: et specialiter vnum genus piscium 
facilius quam aliud decipitur. In hac autem differentia 
videntur aquatica parientia et spirantia, sicut est delphi¬ 
nus, et balena, et hoc quod vocatur Koki, quod Latini 
